Hankija: VÕRU VALLAVALITSUS

Riigihanke nimetus:

**Võru valla 2018.a. teekatete ehitus**

HANKEDOKUMENT

Pakkumuse koostamise juhend

Hankemenetluse liik: Lihtsustatud korras hange

Juuni 2018

**Võru Vallavalitsus** kutsub Teid esitama pakkumust riigihankele **"Võru valla 2018.a. teekatete ehitus"** peatöövõtu meetodil. Riigihange viiakse läbi vastavalt kehtivatele õigusaktidele ja hankedokumentides (edaspidi HD) esitatud nõuetele.

1. **ÜLDANDMED**
   1. HANKIJA nimi ja andmed:

**Võru Vallavalitsus**, registrikood 77000393, aadress Võrumõisa tee 4a Võru linn Võru maakond 65605; telefon 52 90 640; e-post peep.kimmel@voruvald.ee; koduleht: www.voruvald.ee

* 1. Riigihanke eest vastutav ametiisik ja tema kontaktandmed:

Võru Vallavalitsus teedespetsialist Peep Kimmel, tel 52 90 640, e-post peep.kimmel@voruvald.ee.

* 1. Täiendav informatsioon ja selgitused:

Peep Kimmel, tel 52 90 640, e-post peep.kimmel@voruvald.ee;

Inge Vill, tel 53 064 722, e-post inge.vill@voruvald.ee

* 1. Riigihanke nimetus: "Võru valla 2018.a. teekatete ehitus".
  2. Hankemenetluse liik: Lihtsustatud korras hange.
  3. Tööde teostamise piirkond: Võru valla territoorium.

1. **ÜLDTEAVE**
   1. Hankijal on õigus teha muudatusi käesolevas hankedokumentides vastavuses riigihangete seaduse (edaspidi RHS) § 81 nõuetega.
   2. Hankija tagab piiramatu ja täieliku elektroonilise juurdepääsu hankedokumentidele oma veebilehel.
   3. Riigihankega seotud täiendavad küsimused ja selgitused menetletakse ning väljastatakse elektrooniliselt. Hankija ei vastuta elektronposti toimimise eest.
2. **RIIGIHANKE ESE**

Käesoleva riigihanke objektiks on Võru valla teede ja tänavate pindamine (edaspidi Tööd) pakkumuskutses nimetatud meetoditega ja mahus vastavalt käesolevas tehnilises kirjelduses esitatud tingimustele.

Hankesse kuuluvad objektid:

* Tee nr. 9180119 Oravamäe tee (750m) (Lisa 1: Asukoha joonis)
* Tee nr. 9180196 Nursi-Mõisatee (340m) (Lisa 2: Asukoha joonis)
* Tee nr. 9180609 Ööbiku tänav (335m) (Lisa 3: Asukoha joonis)
* Tee nr. 9180367 Tervise tänav (200m) (Lisa 3: Asukoha joonis)
* Tee nr. 9180306 Lepatriinu tee (210m) (Lisa 4: Asukoha joonis)
* Tee nr 9180283 Järve tee (220m) (Lisa 4: Asukoha joonis)
* Tee nr 9180431 Saare tee (310m) (Lisa 5: Asukoha joonis)

**Tööde koosseis:**

* Kraavide puhastamine ja kaevamine, teeperve eemaldamine kululoendis (mahutabelis) määratud lõikudes ja sügavuses.
* **Tervise ja Ööbiku** tänavatel on varasemalt välja ehitatud vee- ja kanalisatsioonitorustik, seega on tööde teostajal kohustus ettevalmistustööde käigus tee pinnases olevate vee- ja kanalisatsioonikaevude asukohad kindlaks teha. Enne pindamistööde algust tuleb kaevude kaaned ja maakraanide kaped tõsta pindamisega samale tasapinnale.
* Purustatud kruusa (fr 0/32) lisamine teelõikudele, kus on vaja olemasolevat teekatet tõsta ning parandada. Lõigud on mahutabelis välja toodud.
* Purustatud kruusa (fr 0/16) lisamine kõigile remonditavatele teelõikudele. Paigaldatava kihiga tuleb anda kattele vajalik põikkalle enne pindamistöid. Rajatav kiht tuleb nõuetekohaselt planeerida ja tihendada.
* Pindamistööd. Tuleb kasutada eelpuistega 2,5x pindamist. Eelpuistena (1 kihina) võib kasutada paekillustikku. 2 ja 3 kihi ehitamisel tuleb kasutada graniitkillustikku.
* Ettevalmistavad ja põhitööga lahutamatult seotud tööd: masinate ja seadmete, tööjõu ja materjalide tarne, transportimine, materjalide tehnoloogiline ettevalmistamine (segamine, kuumutamine jne), laotamine, tihendamine, hooldamine, liikluskorraldus, tee puhastamine ja katsetamine vastavalt lepingule.

**Tööde teostamisel aluseks võetavad dokumendid:**

Tööde teostamisel lähtuda kõigist õigusaktidest, mis käsitlevad pindamistöid või katete remonti, kasutatavaid ehitusmaterjale, kõrvaltegevusi ning ohutust sh:

* pindamisjuhis (MA peadirektori 13.02.2014 käskkiri nr 0063);
* kergkatete ehitamise juhis (MA peadirektori 12.12.2007 käskkiri nr 255);
* Pindamine. Nõuded (EVS-EN 12271:2007);
* Sideainetele esitatavale marginõuded (AL ST 1-02 L3);
* [**Ehitamise dokumenteerimisele, ehitusdokumentide säilitamisele ja üleandmisele esitatavad nõuded ning hooldusjuhendile, selle hoidmisele ja esitamisele esitatavad nõuded**](https://www.riigiteataja.ee/akt/109092015003) (majandus- ja taristuministri 04.09.2015 määrus nr 115);
* liikluskorralduse nõuded teetöödel (majandus- ja taristuministri 13.07.2015 määrus nr 90);
* standard Linnatänavad (EVS 843:2016);
* asfaldist katendikihtide ehitamise juhis (MA peadirektor 23.12.2015 käskkiri nr 0314);
* asfaltsegud EVS 901-3:2009 Tee-ehitus. Osa 3: Asfaltsegud;
* sidumata segud. Spetsifikatsioon EVS- EN 13285:2010;
* ehitustöödel ja tee-ehituses kasutatavad sidumata ja hüdrauliliselt seotud täitematerjalid EVS-EN 13242:2006+A1:2008.
* Kõik kasutatavad materjalid peavad vastama CE- märgisele.

**Pakkuja kohustused**

1. Teostama tööd vastavalt hankedokumentides sh selle lisades, kehtivates õigusaktides,

Eestis kehtestatud normides ja standardites ning hankelepingus esitatud tingimustele ja nõuetele.

2) Koostama ning kooskõlastama Hankijaga hiljemalt 2 nädala jooksul hankelepingu sõlmimisest arvates Võru valla teede ja tänavate teekatete ehituse ajakava- plaani (edaspidi Remondiplaan), mis on aluseks plaaniliste remonttööde teostamisel. Remondiplaan sisaldab hinnapakkumuses määratud tööliikide ja tehnoloogiate lõikes eeldatavate mahtude kasutust, kuid selles võib olla ka muutusi esialgsete mahtudega võrreldes.

3) Pakkuja ja Hankija esindaja sõidavad koos läbi Võru valla teed ja tänavad ning teostavad olemasoleva olukorra ülevaatuse, juhul kui pakkuja peab seda vajalikuks.

4) Remondiplaan kooskõlastatakse Hankija ja Pakkuja vahel enne tegelike Tööde algust. Remondiplaani koostamisel peab Pakkuja lähtuma Tööde teostamisele määratud tähtaegadest.

5) Hankijal on õigus igal ajal teha koostatud Remondiplaanis vastavalt olemasolevale olukorrale vajadusel muudatusi. Muudatuste tegemisest peab Hankija Pakkujale ette teatama vähemalt 5 kalendripäeva.

6) Pakkuja peab järgima kõiki käesolevas dokumendid sätestatud kvaliteedinõudeid.

7) Alustama plaaniliste remonttöödega Tööde teostamiseks sobivate ilmastikuolude saabudes või Hankija poolt määratud tähtajal.

8) Töödeks mittesobivatest ilmastikuoludest tulenevalt Remondiplaanis esitatud tähtaegadest võimaliku mittekinnipidamise selgumise korral peab Pakkuja esitama Hankijale selgituse ja taotlema luba Tööde teostamise tähtaja pikendamiseks vähemalt 5 kalendripäeva enne Tööde teostamise tähtaja saabumist. Tähtaegade pikendamise otsustab Hankija.

9) Kooskõlastama kirjalikult Pakkujaga kõigi alltöövõtjate kasutamise ja kasutama hankelepingu täitmiseks ainult Hankija poolt heakskiidetud alltöövõtjaid.

10) Tagama Tööde käigus liiklusohutuse ja juurdepääsud naabruses paiknevatele kinnistutele.

11) Kandma liikluskorralduse jm. tööde nõuetekohase teostamise kulud.

12) Vormistama vajadusel enne Tööde alustamist tänava sulgemisloa.

13) Tagama seoses Tööde teostamisega ehituskohal korrashoiu vastavalt Võru vallas kehtivatele heakorra eeskirjadele ning tööde teostamisega kaasnevate jäätmete käitluse vastavalt Võru vallas kehtivatele jäätmehoolduseeskirjadele, vastutama Tööga kaasnevate kõrvalmõjude eest keskkonnale ning kolmandatele isikutele. Remonttööde lõpetamiseks peab tööpiirkond olema täielikult heakorrastatud.

14) Järgima Tööde teostamisel Eesti Vabariigis kehtivaid töötervishoiu ja tööohutuse (sh. tuleohutuse) nõudeid.

15) Teavitama ehituskohal Tööde teostamise tõttu või Pakkujaga seotud avarii korral viivitamatult Hankijat ning võtma tarvitusele vajalikud meetmed avarii likvideerimiseks ja selle kahjulike tagajärgede vähendamiseks.

16) Võimaldama Hankijal ja teistel õigustatud isikutel Tööde teostamise ajal teostada kontrolli ja järelevalvet Tööde teostamise üle ning tagama selleks ligipääsu Tööde tegemise kohtadesse.

17) Kõrvaldama omal kulul kõik Töödes avastatud puudused mõistliku tähtaja jooksul pärast nendest teada saamist või Hankijaga kooskõlastatud tähtaja jooksul.

18) Vastutama Hankijale esitatud teostatud Tööde mahtude tegelikkusele vastavuse eest.

**Tööde kvaliteedinõuded**

Eelpuistega 2,5-kordse pindamise täiendavad nõuded:

* enne pindamistöid anda alusele vajalik profiil ja tihedus;
* piki- ja põikprofiili kalded peavad tagama sajuvee äravoolu;
* pindamisel kasutada eelpuistes 1. kihis paekillustikku fraktsiooniga 8/16, 2. kihis graniitkillustikku fraktsiooniga 8/11 ja 3. kihis graniitkillustikku fraktsiooniga 4/8;
* sideainena kasutada bituumenemulsiooni C67B4. Kõik bituumensideained tuleb tuua objektile tsisternides;
* Enne pindamise alustamist vaatavad Hankija ja Pakkuja üle eeltööd ning loa pindamiseks annab Hankija.

Pakkuja on kohustatud parandama ilmnenud vead Tööde lõpetamisele järgneva nädala jooksul.

Pindamistööde käigus ja pindamiskihi formeerimise ajal piirab Pakkuja sõidukiirust pinnatud tänavalõigul ühe nädala jooksul. Vahetult pindamise järel tohib sõita kiirusega kuni 30 km/h, mida suurendatakse vastavalt pindamiskihi tihendamisele. Kiiruspiirangu kõrvaldamise eel harjatakse teelt lahtine killustik 7 kalendripäeva jooksul, hoidudes pindamiskihi kahjustamisest.

Pakkuja peab enne Tööde algust tagama, et on tehtud kõik vajalik kasutatavate materjalide nõuetele vastavuse tõendamiseks ning esitama Hankijale vastavusdeklaratsiooni ja toote CE-märgise.

Kõigi Tööde kohta peab Pakkuja tööde päevikut, millest esitatakse Hankijale koopia vahetult peale Tööde lõppu.

Pakkujal on kohustus nõuetele mitte vastav Töö ümber teha.

**Tööde tähtajad**

Lepingu täitmise tähtaeg on **30. august 2018.a**

1. **PAKKUMUSE KOOSTAMISE KEEL JA VALUUTA**

4.1 Hankemenetluse keel on eesti keel.

4.3 Dokumentide kohta, mis on koostatud muus keeles, esitatakse vandetõlgi poolt kinnitatud või notariaalselt kinnitatud tõlgi allkirjaga punktis eesti keelne tõlge. Vastav tõlge lisatakse tõlgitud dokumendi järele.

4.4 Pakkumuse valuuta on euro.

4.5 Pakkumus esitatakse Hankija poolt esitatud Vormil: Võru valla teede katteehituse kululoend - maksumuse real.

1. **HANKELEPINGU TINGIMUSED, TÄITMISE TÄHTPÄEV JA MAKSETINGIMUSED**

Hankelepingu tingimused, täitmise tähtpäev ning maksetingimused on nimetatud käesoleva hankedokumendis.

Pakkuja kohustub allkirjastama hankelepingu 3 tööpäeva jooksul alates selle allkirjastamiseks esitamisest.

1. **PAKKUMUSE MAKSUMUSE STRUKTUUR**

Pakkumine tuleb esitada Võru Vallavalitsusele e-posti aadressil [vald@voruvald.ee](mailto:vald@voruvald.ee) kirja pealkirjaga: **TEEKATETE EHITUS PAKKUMUS\_ MITTE AVADA ENNE 02.07.2018 enne kella 10.00 või paberkandjal suletud ümbrikus märkega: TEEKATETE EHITUS** **PAKKUMUS\_ MITTE AVADA ENNE 02.07.2018.A. KELLA 10.00** Võru Vallavalitsusele aadressil Võrumõisa tee 4a Võru linn 65605.

Võru valla kontaktisik on teedespetsialist Peep Kimmel [peep@voruvald.ee](mailto:peep@voruvald.ee), tel 529 0640

* 1. Pakkumuse maksumuse koostamise aluseks on pakkuja poolt täielikult täidetud Vorm: Võru valla teede katteehituse kululoend.
  2. Pakkumuse maksumus esitatakse eurodes täpsusega kaks kohta peale koma. Maksumused esitatakse ilma käibemaksuta.
  3. Pakkumuse hindamiskriteeriumiks on madalaim hind. Hankija jätab endalöe õiguse kõik pakkumused tagasi lükata, kui tööde maksumus ületab eelarvesse planeeritud vahendeid.